前有一樽酒
作者：李龏
朝代：宋

paragraphs: 前有一樽酒，主人奉客客稱壽。
君不見麟不能飛，鳳不能走。
龜靈於人，龍死於鬭。
山有時兮崩，河有時兮决。
秦皇求仙竟不成，梁皇佞佛何曾徹。
我今爲君拂青萍，履明月，奏雲和，歌白雪。
洗滌塵埃九折腸，澡瀹風雷三寸舌。
上願天子聖，下願宰相賢。
字民之官不愛錢，四夷妥帖無狼煙。
有田負郭安里{厘/灬/土}，秋堂夏屋臨平川。
左手黄卷右青編，糟糠功名一百年。
坐上日日延俊秀，子孫孫子相綿綿。